Pananrang
2) Panessayangngi Harasiayana Ompona Ulengnge :
3 ompona ulengnge. nari passuna Neneta Adam AS. pole ri Suruga.
5 ompona ulengnge natelleng lopinna Nabi Nohong AS. ri tengnga tasi’.
12 ompona ulengnge naritunu Nabi Ibrahim AS. pole Namrutz rajana kapere’e.
16 ompona ulengnge naribuang Nabi Yusupu AS. noo ri bubungnge pole ri daengna.
21 ompona ulengnge narilanti’ Fir’aun puangna kapere’e.
24 ompona ulengnge naemme’i bale Nabi Yunus AS. ri tengnga tasi’e
25 ompona ulengnge nakenna tikka Tanah Arab pitu taung ettana, anana’mi nabalu’ naengka nanre.
3) Panessaiyangngi Esso Natuju Muharram :
Senin : Maega dalle’, maega bosi namaega anging.
Selasa : Makurang bosi, maega anana’ jaji namalessi taue runtu’ abala.
Rabu : Mompo masagalae, serrangng, maega tau masolang agaganna nasaba’ mabbettui bulue.
Kamis : Maega ricu, maega bosi, masussai pemerintahangnge, menre’ maneng angke’na agagae.
Jumat : Biasa taue mpunoi baenena, makanja’ assele’na taneng-tanengnge.
Sabtu : Maega bosi, biasa kedo tanae namaega dalle’.
Minggu : Makanja’i taneng-tanengnge, makurang wassele’.
4) Pananrang Ompona Ulengnge.
1 ompona ulengnge (esso nyarang). Majai yappanoreng bine, isaureng tennung iyare’ga yappatettongeng bola.
2 ompona ulengnge (esso jonga). Anana’ jaji mawijai, agi-agi ripegau madeceng manengngi, madeceng rilaongeng sompe’, madeceng rilaongeng mamusu, pakalaki’.
3 ompona ulengnge (esso singa). Maja yappabbottingeng, yattanengeng, yappatettongeng bola, yappanoreng bine, yattanengeng, rilaongengngi runtukki’ lasa.
4 ompona ulengnge (esso meong). Najajiangngi ana’ oroane madeceng, madeceng yappanoreng bine, yappammulang balu’-balu’, yappabbottingeng sibawa yattanengeng.
5 ompona ulengnge (esso tedong). Rekko nakennaki lasa maladde’i, agi-agi ripugau maja manengngi ritu, anana’ jaji madorakai. Wettu natelleng lopinna Nabi Nohong AS.
6 ompona ulengnge (esso balao). Madeceng rilaongeng sompe’, yappabbottingeng, yangelliang olo’-kolo’, nenniya yappanoreng bine.
7 ompona ulengnge (esso bale). Maja tomminreng, nakennaki’ lasa maladde’i, madecengmi yonroi mebbu parewa pakkaja.
8 ompona ulengnge (esso saping). Medeceng yappabbottingeng. Rekko ateddengengngi’ masitta’ moi iruntu’.
9 ompona ulengnge (esso asu). Rilaongengngi wanua runtukki’ abala, maja yappatettongeng bola iyakkiya madeceng yonroi massinge’.
10 ompona ulengnge (esso naga). Najajiangngi ana’ mancaji ana’ maupe’ namasempo dalle’, nakennaki’ lasa magatti’mui paja, makessing rilaongeng sompe sibawa matteppang bibi’ ri pangempangnge.
11 ompona ulengnge (esso macang). Madeceng rilaongeng wanua, yenrekeng mekkah, yappammulang balu’-balu’, makessing narekko engka anana’ jaji masempo dalle’.
12 ompona ulengnge (esso nyarang). Madeceng rilaongeng makara-kara ri kantoro’e pakalaki’, madeceng riyabbolang iyare’ga yappammulang balu’-balu’.
13 ompona ulengnge (esso gajah). Agi-agi rijama maja manengngi ritu, laoki’ ri wanua runtuki’ lasa karing.
14 ompona ulengnge (esso saping). Madeceng yappammulang balu’-balu’, yappatettongeng, yappabbottingeng, rekko malasaki’ masitta’ paja. Esso najajiangengnge Nabi Sulaiman AS.
15 ompona ulengnge (esso bembe’). Maja yappatettongeng bola tennasalai lasa bolata sibawa rilaong wanua naiyakia anana’ jaji makanja’ tapi matengnge’ totona kawing / botting
16 ompona ulengnge (esso bawi). Madeceng yonroi taneng anu lorong-lorong, agi-agi rijama maja maneng ritu, madeceng toi yonroi mebbu sipu doi (tabungeng).
17 ompona ulengnge (esso jarakania). Madeceng rilaongeng sompe’, madeceng rilaongeng madduta, rilaoang tau mapparentae, malasaki’ magatti’ paja sibawa ateddengeki’ magatti’ iruntu’.
18 ompona ulengnge (esso saping). Madeceng rilaongeng sompe’, jajiang ana’ makessing rupa. Esso ri ebbuna majanna ulengnge.
19 ompona ulengnge (esso ceba). Madecengngi yappammulang balu’-balu’, rilaoang wanua rekko najajiang ana’ masempo dalle’i.
20 ompona ulengnge (esso walli). Madeceng rilaoangeng madduta itarimaki’ Insya Allah, najajiangngi anana’ malampe sunge’i, masempo dalle namanyameng kininnawa toi lao ri padanna ripancaji. Iyana esso najajiangngi Nabi Ismail AS.
21 ompona ulengnge (esso macang). najajiangi anana’ madorakai ri Puangnge, maja yappabbottingeng naiyakkiya madeceng yappammulangeng lanro bessi.
22 ompona ulengnge (esso tau). Esso ripancajinna malaeka’e, madeceng rilaoangeng sompe’, rilaongeng mammusu pakalaki’, idi’ rilaoi rikalaki’, agi-agi rijama madeceng maneng rekko malasaki’ masitta’mui paja.
23 ompona ulengnge (esso ula). Madeceng riappatettongeng bola, yappabbottingeng, yappasangeng belle, maja yappanoreng bine, madeceng yonroi melli pakeang namasitta’ tattamba.
24 ompona ulengnge (esso pari). Maja yappabbottingeng maponco’i, madeceng yonroi lati arung, esso najajiangnge Fir’aun, natoa’i bale Nabi Yunus AS. maja narekko anana’ jaji.
25 ompona ulengnge (esso nyarang). Maja rilaoang sompe’ mateki’ rilaotta, riappabbottingeng maponco’i, majai rilaoang mabbalu’, esso najajiangngi Iblis, najajiangngi anana’ madorakai.
26 ompona ulengnge (esso serra’). Madeceng rilaoang sompe’, riangelliang, yappabbottingeng rekko najajiangngi anana’ malampe sungei.
27 ompona ulengnge (esso uleng). Najajiangi anana’ maraja taui ri padanna ripancaji ri Puangnge, makessing riappanoreng bine sibawa mabbalu’-balu’.
28 ompona ulengnge (esso kalapung). Madeceng yonroi mebbu parewa pakkaja, rilaoang, yappabbottingeng sibawa yattaneng-tanengeng.
29 ompona ulengnge (esso ati). Makessing rilaoang madduta, sompe’ cabigi, najajiangngi anana’ pallasa-lasangngi.
30 ompona ulengnge (esso panning). Madeceng yappammulang dangkang, mattaneng-taneng, narekko rilaoangi wanua wettu assara’pi, najajiangi anana’ matinului pigau’ pasuroanna Allahu Ta’ala nenniya duae pajajianna. Iyana wettu ripancajinna esso wennie.
5. Lontara’ Tuntungeng Sempajang.
1. Mappalebba Sujjadang
“Tubuku sempajang, atikku massempajang, nyawaku bawa sempajang, tajakku naletturi sempajang".
Nia’na (Usallina)
“Muhammad sabbika’, jibrilu palettukennga ri Allahu Ta’ala”, nappa ribaca nia’ (sallina) sempajangnge.
Riyolona ribaca “allahu akbar kabiran”, ribacai riase’ inappai ribaca Al-Fatihah. Ri wettu mabbere selleng ribacai “Muhammad ri ataukku Jibrilu ri abioku”.
2. Suke’ Bola Makanja’e atau Magelloe
“Suke’i suke’ta wali-wali, isuke’i ulu susutta wali-wali, isuke’i edda’ta wali-wali”.
3. Baca Mattunu Dupa.
“Lapaisseng asemmu batu langi muteppa ritaue, nariaseng dupa asemmu muteppa ritanae, nariaseng lapalettu, paletturengnga rianu (nama yang ditujukan)
4. Baca Mattimpa’ Tange’
“Utimpa’ tange’ku upasitimpa’ tajanna linoe, Oo Puakku pompo’i matanna essoe pasiomporengnga dalle’ku sangadi matengnge’i menre’ matanna essoe namatengnge’to dalle’ku”.
5. Baca Mattaro Dui
“Yarase’ asemmu dui, lapaulle ambo’ indo’mu utaro kassara’mu warekkeng alusu’mu, Nurung mattaro, Muhammad tambai, Allah Ta’ala pabbarakka’ko, upasitako seppulo juta ettana sitaung welliakko anu, ucera’ko anu, tawana waie utang”.
6. Baca Mappalao Dui.
“Ee Yarase’, Muhammad palaoi kassara’mu nalao rupa dui, kutaro tawana apie, angingnge, upalao ee yarase’ tellu mpennino ri laomu mulisu ri alusu’mu”.
7. Baca Mattaro Bare’
“I Deceng asemmu berre’, ibumbu ola’ ipenno asemmu pabbaresseng, walu malako, malaikat tambaiko, mettipiro uwaina tasi’e nametti pabbaressekku’, leppappi ola’e naleppang olakku”.
8. Baca Mattaneng-taneng.
“Kung mappalla’, kung mappamula noko mulessi menre mupenno, duppai topole panguju tollao puana’ko La Baco’ nennia Becce’. Amin Yaa Rabbal’alamin”.
10.Baca Matteppang Bibi’ Ripangempangnge
“Nabi Hedare’ nabimmu uwaie, I Mallebbang asemmu wai’ kung masse’ asemmu tana, kung mappamula, kung ipammulai, muallise muenre mupenno. Alhamdulillah Sultanika”.
11.Baca Mabbukka Balu'-Balu'
“Ujala pasa, ujala pappasa, golla pangelli, bere-bere lessi mabbalu namalessi pangallie".
Baca Mappiara Olo’–Kolo’.
“Senge’ asemmu olo’-kolo’, api pabbijako,wai pajokoko, anging padisingiko, tana pakkianakiko, karna Allahu Ta’ala. Kun-fayakun”.
(Teluk Bone)
Bangsa bugis seperti halnya bangsa-bangsa di dunia memiliki semacam kepercayaan atau keyakinan yang dijadikan sebagai pegangan atau petunjuk hidup dalam melakoni hidupnya. Tidak dapat dipungkiri, bahwa dalam era globalisasi sekarang ini disamping menyandarkan hidup kepada Allah Yang Maha Esa masih sering didapati di tengah-tengah kehidupan masyarakat Bugis mempercayai sesutu tradisi budaya yang dianggapnya dapat dijadikan sebagai petunjuk atau pananrang atau rapang dalam kehidupannya. Percaya atau tidak ? Berikut ini kami haturkan untuk Anda.
1. Petunjuk Dasar Hidup dan Petunjuk Waktuyang biasanya dipakai ketika kita akan memulai sesuatu :
2) Panessayangngi Harasiayana Ompona Ulengnge :
3 ompona ulengnge. nari passuna Neneta Adam AS. pole ri Suruga.
5 ompona ulengnge natelleng lopinna Nabi Nohong AS. ri tengnga tasi’.
12 ompona ulengnge naritunu Nabi Ibrahim AS. pole Namrutz rajana kapere’e.
16 ompona ulengnge naribuang Nabi Yusupu AS. noo ri bubungnge pole ri daengna.
21 ompona ulengnge narilanti’ Fir’aun puangna kapere’e.
24 ompona ulengnge naemme’i bale Nabi Yunus AS. ri tengnga tasi’e
25 ompona ulengnge nakenna tikka Tanah Arab pitu taung ettana, anana’mi nabalu’ naengka nanre.
3) Panessaiyangngi Esso Natuju Muharram :
Senin : Maega dalle’, maega bosi namaega anging.
Selasa : Makurang bosi, maega anana’ jaji namalessi taue runtu’ abala.
Rabu : Mompo masagalae, serrangng, maega tau masolang agaganna nasaba’ mabbettui bulue.
Kamis : Maega ricu, maega bosi, masussai pemerintahangnge, menre’ maneng angke’na agagae.
Jumat : Biasa taue mpunoi baenena, makanja’ assele’na taneng-tanengnge.
Sabtu : Maega bosi, biasa kedo tanae namaega dalle’.
Minggu : Makanja’i taneng-tanengnge, makurang wassele’.
4) Pananrang Ompona Ulengnge.
1 ompona ulengnge (esso nyarang). Majai yappanoreng bine, isaureng tennung iyare’ga yappatettongeng bola.
2 ompona ulengnge (esso jonga). Anana’ jaji mawijai, agi-agi ripegau madeceng manengngi, madeceng rilaongeng sompe’, madeceng rilaongeng mamusu, pakalaki’.
3 ompona ulengnge (esso singa). Maja yappabbottingeng, yattanengeng, yappatettongeng bola, yappanoreng bine, yattanengeng, rilaongengngi runtukki’ lasa.
4 ompona ulengnge (esso meong). Najajiangngi ana’ oroane madeceng, madeceng yappanoreng bine, yappammulang balu’-balu’, yappabbottingeng sibawa yattanengeng.
5 ompona ulengnge (esso tedong). Rekko nakennaki lasa maladde’i, agi-agi ripugau maja manengngi ritu, anana’ jaji madorakai. Wettu natelleng lopinna Nabi Nohong AS.
6 ompona ulengnge (esso balao). Madeceng rilaongeng sompe’, yappabbottingeng, yangelliang olo’-kolo’, nenniya yappanoreng bine.
7 ompona ulengnge (esso bale). Maja tomminreng, nakennaki’ lasa maladde’i, madecengmi yonroi mebbu parewa pakkaja.
8 ompona ulengnge (esso saping). Medeceng yappabbottingeng. Rekko ateddengengngi’ masitta’ moi iruntu’.
9 ompona ulengnge (esso asu). Rilaongengngi wanua runtukki’ abala, maja yappatettongeng bola iyakkiya madeceng yonroi massinge’.
10 ompona ulengnge (esso naga). Najajiangngi ana’ mancaji ana’ maupe’ namasempo dalle’, nakennaki’ lasa magatti’mui paja, makessing rilaongeng sompe sibawa matteppang bibi’ ri pangempangnge.
11 ompona ulengnge (esso macang). Madeceng rilaongeng wanua, yenrekeng mekkah, yappammulang balu’-balu’, makessing narekko engka anana’ jaji masempo dalle’.
12 ompona ulengnge (esso nyarang). Madeceng rilaongeng makara-kara ri kantoro’e pakalaki’, madeceng riyabbolang iyare’ga yappammulang balu’-balu’.
13 ompona ulengnge (esso gajah). Agi-agi rijama maja manengngi ritu, laoki’ ri wanua runtuki’ lasa karing.
14 ompona ulengnge (esso saping). Madeceng yappammulang balu’-balu’, yappatettongeng, yappabbottingeng, rekko malasaki’ masitta’ paja. Esso najajiangengnge Nabi Sulaiman AS.
15 ompona ulengnge (esso bembe’). Maja yappatettongeng bola tennasalai lasa bolata sibawa rilaong wanua naiyakia anana’ jaji makanja’ tapi matengnge’ totona kawing / botting
16 ompona ulengnge (esso bawi). Madeceng yonroi taneng anu lorong-lorong, agi-agi rijama maja maneng ritu, madeceng toi yonroi mebbu sipu doi (tabungeng).
17 ompona ulengnge (esso jarakania). Madeceng rilaongeng sompe’, madeceng rilaongeng madduta, rilaoang tau mapparentae, malasaki’ magatti’ paja sibawa ateddengeki’ magatti’ iruntu’.
18 ompona ulengnge (esso saping). Madeceng rilaongeng sompe’, jajiang ana’ makessing rupa. Esso ri ebbuna majanna ulengnge.
19 ompona ulengnge (esso ceba). Madecengngi yappammulang balu’-balu’, rilaoang wanua rekko najajiang ana’ masempo dalle’i.
20 ompona ulengnge (esso walli). Madeceng rilaoangeng madduta itarimaki’ Insya Allah, najajiangngi anana’ malampe sunge’i, masempo dalle namanyameng kininnawa toi lao ri padanna ripancaji. Iyana esso najajiangngi Nabi Ismail AS.
21 ompona ulengnge (esso macang). najajiangi anana’ madorakai ri Puangnge, maja yappabbottingeng naiyakkiya madeceng yappammulangeng lanro bessi.
22 ompona ulengnge (esso tau). Esso ripancajinna malaeka’e, madeceng rilaoangeng sompe’, rilaongeng mammusu pakalaki’, idi’ rilaoi rikalaki’, agi-agi rijama madeceng maneng rekko malasaki’ masitta’mui paja.
23 ompona ulengnge (esso ula). Madeceng riappatettongeng bola, yappabbottingeng, yappasangeng belle, maja yappanoreng bine, madeceng yonroi melli pakeang namasitta’ tattamba.
24 ompona ulengnge (esso pari). Maja yappabbottingeng maponco’i, madeceng yonroi lati arung, esso najajiangnge Fir’aun, natoa’i bale Nabi Yunus AS. maja narekko anana’ jaji.
25 ompona ulengnge (esso nyarang). Maja rilaoang sompe’ mateki’ rilaotta, riappabbottingeng maponco’i, majai rilaoang mabbalu’, esso najajiangngi Iblis, najajiangngi anana’ madorakai.
26 ompona ulengnge (esso serra’). Madeceng rilaoang sompe’, riangelliang, yappabbottingeng rekko najajiangngi anana’ malampe sungei.
27 ompona ulengnge (esso uleng). Najajiangi anana’ maraja taui ri padanna ripancaji ri Puangnge, makessing riappanoreng bine sibawa mabbalu’-balu’.
28 ompona ulengnge (esso kalapung). Madeceng yonroi mebbu parewa pakkaja, rilaoang, yappabbottingeng sibawa yattaneng-tanengeng.
29 ompona ulengnge (esso ati). Makessing rilaoang madduta, sompe’ cabigi, najajiangngi anana’ pallasa-lasangngi.
30 ompona ulengnge (esso panning). Madeceng yappammulang dangkang, mattaneng-taneng, narekko rilaoangi wanua wettu assara’pi, najajiangi anana’ matinului pigau’ pasuroanna Allahu Ta’ala nenniya duae pajajianna. Iyana wettu ripancajinna esso wennie.
5. Lontara’ Tuntungeng Sempajang.
1. Mappalebba Sujjadang
“Tubuku sempajang, atikku massempajang, nyawaku bawa sempajang, tajakku naletturi sempajang".
Nia’na (Usallina)
“Muhammad sabbika’, jibrilu palettukennga ri Allahu Ta’ala”, nappa ribaca nia’ (sallina) sempajangnge.
Riyolona ribaca “allahu akbar kabiran”, ribacai riase’ inappai ribaca Al-Fatihah. Ri wettu mabbere selleng ribacai “Muhammad ri ataukku Jibrilu ri abioku”.
2. Suke’ Bola Makanja’e atau Magelloe
“Suke’i suke’ta wali-wali, isuke’i ulu susutta wali-wali, isuke’i edda’ta wali-wali”.
3. Baca Mattunu Dupa.
“Lapaisseng asemmu batu langi muteppa ritaue, nariaseng dupa asemmu muteppa ritanae, nariaseng lapalettu, paletturengnga rianu (nama yang ditujukan)
4. Baca Mattimpa’ Tange’
“Utimpa’ tange’ku upasitimpa’ tajanna linoe, Oo Puakku pompo’i matanna essoe pasiomporengnga dalle’ku sangadi matengnge’i menre’ matanna essoe namatengnge’to dalle’ku”.
5. Baca Mattaro Dui
“Yarase’ asemmu dui, lapaulle ambo’ indo’mu utaro kassara’mu warekkeng alusu’mu, Nurung mattaro, Muhammad tambai, Allah Ta’ala pabbarakka’ko, upasitako seppulo juta ettana sitaung welliakko anu, ucera’ko anu, tawana waie utang”.
6. Baca Mappalao Dui.
“Ee Yarase’, Muhammad palaoi kassara’mu nalao rupa dui, kutaro tawana apie, angingnge, upalao ee yarase’ tellu mpennino ri laomu mulisu ri alusu’mu”.
7. Baca Mattaro Bare’
“I Deceng asemmu berre’, ibumbu ola’ ipenno asemmu pabbaresseng, walu malako, malaikat tambaiko, mettipiro uwaina tasi’e nametti pabbaressekku’, leppappi ola’e naleppang olakku”.
8. Baca Mattaneng-taneng.
“Kung mappalla’, kung mappamula noko mulessi menre mupenno, duppai topole panguju tollao puana’ko La Baco’ nennia Becce’. Amin Yaa Rabbal’alamin”.
10.Baca Matteppang Bibi’ Ripangempangnge
“Nabi Hedare’ nabimmu uwaie, I Mallebbang asemmu wai’ kung masse’ asemmu tana, kung mappamula, kung ipammulai, muallise muenre mupenno. Alhamdulillah Sultanika”.
11.Baca Mabbukka Balu'-Balu'
“Ujala pasa, ujala pappasa, golla pangelli, bere-bere lessi mabbalu namalessi pangallie".
Baca Mappiara Olo’–Kolo’.
“Senge’ asemmu olo’-kolo’, api pabbijako,wai pajokoko, anging padisingiko, tana pakkianakiko, karna Allahu Ta’ala. Kun-fayakun”.
(Teluk Bone)
Gallery
Pananrang
PANANRANG PALLAUNGRUMA
(PAGGALUNG)
(PAGGALUNG)
TANRA-TANRANNA NEREKKO MAELOKI MAPPAMMULA MATTANENG-TANENG NA MAKESSING WASSELE’NA IYANARITU :
1.OMPONA ULENGNGE (1-6-11-16-21-26-31) RIASENGNGI LISE’ SIBAWA URE’.
MASARO KESSING MAPPAMULA MATTANENG, LAME-LAME, CANGGORENG, MAPPIARA BALE IYAREGA SININNA MALLISE YAWAE.
2.OMPONA ULENGNGE (2-7-12-17-22-27) RIASENGNGI BATANG.
MASARO KESSING MAPPAMMULA MATTANENG : AJU, IYAMANENNA TANENG-TANENG IYAPPARELLUANGNGE AJUNNA/BATANGNA.
3.OMPONA ULENGNGE (3-8-13-18-23-28) RIASENGNGI DAUN.
MASARO KESSING MAPPAMMULA MATTANENG : ICO, TEH, DAUN SAWI, PODDO, KAOLU, PANDANG, IYAMENENNA TANENG-TANENG YAPPARELLUANGNGE DAUNNA.
4.OMPONA ULENGNGE (4-9-14-29-24-29) RIASENGNGI UNGA.
MASARO KESSING MAPPAMMULA MATTANENG : BUNGA-BUNGA KAMBOJA, BUNGA MATAHARI, IYAMENENNA TANENG-TANENG MAKKI UNGAE.
5.OMPONA ULENGNGE (5-10-15-20-25-30) RIASENGNGI BUA.
MASARO KESSING MAPPAMMULA MATTANENG : ASE, CENGKEH, BARELLE, KOPI, KALUKU, IYAMENENNA TANENG-TANENG IYYAPPARELLUANGNGE BUANA.
MAKKOTORO PAIMENG
2.RILALENGNA ULENG DUA RITANRAISI PAIMENG TANGGALAE PADA-PADA LAONA ULENG SEDDI, NAIKKIYA BALINNA KOI RI ULENG LIMA, SIAGA-SIAGA BOSINNA ULENG DUA SIKOTORO BOSINNA ULENG LIMA.
3.NAIYYATOSI ULENG TELLU RITANRAISI PAIMENG TANGGALAE PADA-PADA CARANA ULENG SEDDI, NAIYYATOSI BALINNA KOI ULENG ENNENG, JAJI SIAGA-SIAGA BOSINNA ULENG TELLU SIKOTOTU EGANA BOSINNA ULENG ENNENG, SIBAWA KOTONI RIISSENG PACCAPPURENNA BOSIE RIULENG TELLU, MANCAJI PANANNRANGNGI BOSINNA ULENG ENNENG, JAJI IDI PALLAUNGRUMAE PARELLU RIJEPPUI APPOLENGENNA BOSI PATTAUNGNGENGNGE. INSYA ALLAH NAREKKO RIALAI PANANRANG BOSIE, DETO MASARA PIKKIRI NAREKKO TIKKAI NASABA ENGKA PAPPADIOLONA.
Oleh : H.Muh.Rafid Tjude
1.OMPONA ULENGNGE (1-6-11-16-21-26-31) RIASENGNGI LISE’ SIBAWA URE’.
MASARO KESSING MAPPAMULA MATTANENG, LAME-LAME, CANGGORENG, MAPPIARA BALE IYAREGA SININNA MALLISE YAWAE.
2.OMPONA ULENGNGE (2-7-12-17-22-27) RIASENGNGI BATANG.
MASARO KESSING MAPPAMMULA MATTANENG : AJU, IYAMANENNA TANENG-TANENG IYAPPARELLUANGNGE AJUNNA/BATANGNA.
3.OMPONA ULENGNGE (3-8-13-18-23-28) RIASENGNGI DAUN.
MASARO KESSING MAPPAMMULA MATTANENG : ICO, TEH, DAUN SAWI, PODDO, KAOLU, PANDANG, IYAMENENNA TANENG-TANENG YAPPARELLUANGNGE DAUNNA.
4.OMPONA ULENGNGE (4-9-14-29-24-29) RIASENGNGI UNGA.
MASARO KESSING MAPPAMMULA MATTANENG : BUNGA-BUNGA KAMBOJA, BUNGA MATAHARI, IYAMENENNA TANENG-TANENG MAKKI UNGAE.
5.OMPONA ULENGNGE (5-10-15-20-25-30) RIASENGNGI BUA.
MASARO KESSING MAPPAMMULA MATTANENG : ASE, CENGKEH, BARELLE, KOPI, KALUKU, IYAMENENNA TANENG-TANENG IYYAPPARELLUANGNGE BUANA.
PANANRANG BOSI RILALENNA PATTAUNGNGE
LAO RIPALLAUNGRUMAE
LAO RIPALLAUNGRUMAE
Drs. H.Muh.Rafid Tjude, B.E.1.MAPPAMMULAI TURUNNI BOSIE RIULENG SEDDI, RITANRAINI RILALENNA TANGGALAE, WETTU AGAI NAPOLE BOSOE, ESSOGA YAREGA WENNIGA, TETTE SIAGAI, TANGGALA SIAGAI, SIBAWA BOSINNA RITANRA TOI (MALUNG, BOSI CANECCI, MATTARUMPU, BOSI-BOSI, BOSI REDDEI), BARA KUAMMENGNGI RI ISSENGNGI EGANA BOSI ULENG SEDDI. INSYA ALLAH RISSE TONITU EGANA BOSINNA ULENG EPPA, NASABA ENGKANI PAPPADIOLONA PURA RITANRAI SIBAWA ASERA PULONA WENNINNA PURANA BOSI RIWETTUERO NAINAPPA BOSISI PAIMENG.
MAKKOTORO PAIMENG
2.RILALENGNA ULENG DUA RITANRAISI PAIMENG TANGGALAE PADA-PADA LAONA ULENG SEDDI, NAIKKIYA BALINNA KOI RI ULENG LIMA, SIAGA-SIAGA BOSINNA ULENG DUA SIKOTORO BOSINNA ULENG LIMA.
3.NAIYYATOSI ULENG TELLU RITANRAISI PAIMENG TANGGALAE PADA-PADA CARANA ULENG SEDDI, NAIYYATOSI BALINNA KOI ULENG ENNENG, JAJI SIAGA-SIAGA BOSINNA ULENG TELLU SIKOTOTU EGANA BOSINNA ULENG ENNENG, SIBAWA KOTONI RIISSENG PACCAPPURENNA BOSIE RIULENG TELLU, MANCAJI PANANNRANGNGI BOSINNA ULENG ENNENG, JAJI IDI PALLAUNGRUMAE PARELLU RIJEPPUI APPOLENGENNA BOSI PATTAUNGNGENGNGE. INSYA ALLAH NAREKKO RIALAI PANANRANG BOSIE, DETO MASARA PIKKIRI NAREKKO TIKKAI NASABA ENGKA PAPPADIOLONA.
Oleh : H.Muh.Rafid Tjude
Khutbah
Khutbah Bugis
PUASA DAN PEMBENTUKAN KEMANUSIAAN (Puasa Mpinru Tau)
السلام عليكم ورحمة الله وبركاته
الله أكبر 9×
ألله أكبر ولله الحمد . الحمد لله الذي جعل هذا اليوم عيدا للمسلمين وشعارا للاسلام. أشهد أن لا اله الا الله الملك الحق المبين وأشهد أن محمدا عبده ورسوله صادق الوعد الامين. اللهم صل وسلم علي نبي الهدي والرحمة المبعوث بالكتاب والحكمة سيد المرسلين وخاتم النبيين محمد صلي الله عليه وسلم وعلي اله الكرام وأصحابه المختار وأتباعه أجمعين. أمابعد فقال الله تعالي لقد خلقنا الانسان في أحسن تقويم ثم رددناه أسفل سافلين.
فيا عباد الله أوصيكم ونفسي بتقوي الله وطاعة الله ورسوله لعلكم تفلحون.
Allah Akbar 3 x Wa Lillah al-Hamd
Al-hamdu Lillah wa Syukrillah, teppaja risompa nenniya ripuji puang Allah ta’ala, pappadatosa puang Allah taala teppaja napaturung pammasena nenniya pakkamasena lao ri ikkeng maneng, nasabari natopada engkaki makkatudangeng ri ongrongngewe nasaba seddi niat nenniya akkatta iayanaritu sekira-kira maeloki pasilennerengngi pakkasiwiatta lao ri puang Allah taala. Na riappujiang tona ritu ri puang pangcajiengngi sininna alangnge, engrengnge riala toni ritu passompung rio rennu rigau engkata pada pasilennerengngi sempajang allepereng pittaraae iyae essoe.
Salawa nenniya papasalama masse ripangolo lao ri nabikkeng Muhammad Saw, nabi mallebangnge apammasengenna ritu ri sininna alangnge. Nasabari nakiengkana pada makkacoeriwi ritu apatiroanna nenniya pada makkatenni masse ritu ri agamana iayanaritu agama sellengnge iya pura napapolengekki ritu. Nakisalewangeng tona ritu pole ripettanna lino wanua paccobae lipumpewang sumange nappasajang rennu. Narimakkoannanaro aja tapabombangngi arota mita anu ritakkajenneki ri lino, toddo puli masse’i nasaba uli tessape juku temmalala nainappa ritettuang ri laleng ati kaminang marilelengnge, iayanaritu istiqama’e makkatenni ri kitta’na Allah ta’ala nenninya haddese essana nabikkeng Muhammad saw.
Allahu Akbar 3x Wa Lillah al-Hamd
Mappakkoniro suara takbir dan tahmid pappuji-puji lao ripuang Allahu taala, ripakkoling-koling “Allahu Akbar 3x Wa Lillah al-Hamd” samanna napakedo maneng lino lolong lise, riuh gemuruh menusuk sukma, alun beralun menusuk rasa. Nainappa ripakkoling paimeng “Allahu Akbar 3x Wa Lillah al-Hamd” ripadecengi engkalingana nainappa rirasakang rilaleng ati kaminang marilalengnge, namajeppu rirasakangngi makkeda temmakaharo pale lebbina nennia tanrena pappuji-pujie iyyaewe. Iyyanae wettue saisanna tauwwe denaulle tahangngi essibabauna rilaleng atinna, denaulle tahangngi wae matanna, nasaba naengngerangmanenni siajing sellenna iya mabelae pole ripakkita matanna, silessurenna rilaleng sompereng, ana-ana’na rilaleng pallawangeng, tau matuanna iyya de’e nasibawa malleppe rialalenna iyya essoe pittaraE nasaba lesuni ripammasena puang Allahu taala, Inna Lillahi wa Inna Ilaihi Rojiun. Mompo manenni paimeng ripangngeratta, samanna engka manengngi talleng riolona matatta. Narimakkuannanaro upeppaha tapunnai idi iyyae essoe engkaki pasilennerengngi sempajang alleppereng pittarae nasibawai keluarga yang lengkap. Nasaba de nacedde silessuretta iyyae essoe maelo mewamanenngi siraga-raga nennia sisompung rennu keluargana, naikiya, lisuni ripammasena tomatuanna iyarega ana’na gangkanna tudangmi bawang cannunnu naitti wali wae matanna mengngerag manengngi toripojinna.
Narimakkuannanaro, rilalenna iyyae wettu rio rennuE nennia wettu asennangenge, aja laloki napatakkalupa lao ritana rionroiyye makkallecca, nennia langi rijujungnge, padalaonimai tapada pallebbangngi asennangetta nennia pasisompungngi rio rennutta lao riiyya manenna silessuretta, Nasaba engkamupa saisa pole risiajing selletta iyae essoe, mappamula mompona fajjarengnge, naengkalingana takkabbere, natudang cannunnu naitti wali wae matanna, nassappuru arona, napasabbarai atinna nawa-nawai totona teppaulle pappada ikkeng maneng iyae essoe. Nawa-nawai bakkaweng bola tennaulle sambei, pakeang carepana tennaulle sullei, anre sisanru’na tennaulle pasirapiwi. Koettopa paimeng saisa pole risiajing seletta engkae beu-beu, aja lalo talupai nasabari namalo atinna, namalucca pappineddingna, tawerengngi sekke sarekkoammengnge nasisompung sumangenna, tawerengnge ada makessing sarekoammengngi nalai pakkuru sumange, nasabari napada engka siporio sipurennu iyae essoe. Attumanniki pole riadanna puang Allah taala mekkeda :
أريت الذي يكذب بالدين فذلك الذي يدع اليتيم ولا يحض علي طعام المسكين
Bettuanna : Mupahamuga tau massakarengngengi agama sellengnge, iayanaritu tau tunai-tunai ana beu-beuwe nenniya tau de’e nappanre tau kasi-asi.
Allahu Akbar 3 x Wa Lillah al-Hamd
Sinninna umma selleng engkae hadere
Iyyae essoe, esso kemenanganna ikkeng tomateppe’e pura mappuasangngi uleng ramalang. Nasaba siuleng ittana, ritahang aleta pole ri dekkae, rilupue engrenge pole risininna gau-gau salae, ada salae, kedo salae nenniya iyamanenna weddingnge solangi nenniya lolloi appalanna puasata, sarekkoammengngi engkaki pada mitau lao ri puang Allah taala nenniya mannini pole ri pappesangkana. Sitongeng-tongenna puasae tenniya makkeda ritahangngi aleta pole rilupue nenniya dekkae simata, naikiyya hakekanna iayanaritu musui iyarega kendalikangi hawa nafsue. Nasaba iayana hawa nafsue musu kaminang maraja risesena ikkeng rupa tauwe. Ri wettu nabitta Muhammad saw lisu pole ri perang Badar, makkedai nabitta : رجعنا من الجهاد الأصغر إلى جهاد الأكبر (bettuanna : lisuni pole ri musu mabaiccue lao ri musu marajae). Nakkutanana sahabae makkeda : engkamupagaha musu kaminang maraja pole ri musue ri Baddareng e… surona Allah ta’ala ?, makkedai nabitta “engka” iyanaritu musui hawa nafsue (جهاد النفس). Narimakkaannanaro aja laloki engka maelo napakawase-wase hawa nafsutta, tainringi hawa nafsutta lao ri laleng naporioe puang Allah taala, namabela pole appatakabelimpelinna setange. Narimakkoannaro tettongenni kowa alepu, narialepuki maneng sininna gau salae, narisampeang sininna ampe kedo nacacca puangnge, nainannapa topada makkatenni ri apatiroanna agamata iayanaritu kitabullah wa sunnaturrasul. Timpa’toni koritu bitara temmenu’e, natopada makkalejja ri salangka bitara’e, nariattuppu ri awo lagadinge natopada tudang riasenna papeng ulawengnge, nasaba tuntu’i rio simatana puang Allah ta’ala.
Allahu Akbar 3 x Wa Lillah al-Hamd
Upepaha nenniya alabappaha ri punai ikkeng pura mampuasangi uleng ramalang nasibawai teppe simata lao ri puangnge, namusui hawa nafsuna, nakendalikangi alena pola riakkelo-kelona hawa nafsunna nasabari namacawe pammasena puangnge namabela pole ri paccallae. Tau lolongeng pammase nenniya nabbarakkaki puasa, mannesai ri telluE passaleng, iayanaritu :
1. Napahangi alena makkeda saisanni ripancajinna puang Allah taala. parellu kipahang madeceng makkeda pole ri siagae egana pura nappancaji puang Allah ta’ala, ikkenna rupa tauwe kaminang makessing ancajingenna nenniya kaminang ripakalebbi. Padatosaha pura napannesa puang Allah ta’ala ri laleng adanna ri gau makkedana : لقد خلقنا الانسان في أحسن تقويم ثم رددناه اسفل سافلين (Bettuanna : pura upancajiwi ritu rupa tauwe nasaba sikessing-kessinna angcajing, nainappa utaroi ri onrong kaminang mariawae). Narimakoannaro aja laloki engka maelo solangi akessingetta nenniya alebbiretta nasaba sala gau – gau salah, salah kedo – kedo salah, engrenge gau-gau iya balakang pakatunai alebbiretta iya pura nawerekki puangnge. Uppanna-uppanna rupa tauwe naturisi akkelo-kelona hawa nafsunna, de nakendalikangi elo talliwa-liwanna hawa nafsunna, majeppu tau makkowaero ri taroni ri ongrong kaminang mariawae. Nasaba tau makkoero napahallalai harangnge, napaharangi hallalae, hallala hallulu nalulu maneng, malomoni lesseri janji, narusai assedingengnge nasabari namaroca abbanuangnge, namasolang akkalinoange. Makkedaai passulesanana Ara’e : طوبي لمن كان عقله أميرا وهواه أسيرا وويل لمن كان هواه أميرا وعقله أسيرأ. (Bettuanna : upeppaha napunnai tau pangcajiengngi akkalenna pemimpin nenniya acilakappaha nappunai tau pancajiengi hawa nafsunna pemimpin ri watang kalena).
2. Napahangngi mekkedda namajeppunna alena (rupa tauwe) sebagai khalifah iyarega pemimpin. Pura kipahang madecenni makkeda tungke-tungke rupa tauwe mancaji pemimpin manengngi, natungke-tungke seddie pemimpin riellauwi pertanggung jawabanna matti ri esso rimunri ri olana puang Allah taala. Makkedanna nabitta ri laleng haddesenna : كلكم راع وكلكم مسئول عن رعيتكم (bettuanna : tungke-tungke iko mennang pemimpin maneng, natungke-tungke seddie pemimpin bertanggung jawab maneng lao ri anu napimpingnge). Akkattanna ritu degaga tau de nancaji pemimpin, nadetoga seddi pemimpin leppe pole ripakkutanana puang Allah ta’ala. Seddie kepala kampong ritanae matti ripuang Allah ta’ala pekkogai pallao rumana pabbanuae, pekkogai carana pimpingi raya’na, pekkogai carana jellokangi adecengenna masyarakanna, narilainnaro. Seddie kepala rumah tangga ritanai ri puang Allah ta’ala pekkogai carana bimbingngi wijanna gangkanna mangcaji ana’ patuju iyanaritu ana malebu namalebu ittello, macaca na macaca jarung, polei napapole nyameng kininnawa, laowi nataro sengereng, makkeguna lao ri agamana nenniya lao rikamponna. Engrenge paimeng tungke-tungke ikkeng rupa tauwe ri tanaiki ri puang Allah ta’ala pekkogai carata pimpingi watakkaleta, kendalikangi hawa nafsutta sarekkoammengngi natuling matturu lao ri parentae nannini pole ri pappesangkae. Naparengerangiki puang Allah taala rilaleng akorangnge makkedanna ; لقد زرعنا لجهنم كثير من الجن والانس لهم قلوب لا يفقهون بها ولهم اذان لا يسمعون بها ولهم أعين لا يبصرون بها أولئك كالانعام (bettuanna : ripamolangi api naraka nasaba maega pole ri rupa jinge nenniya rupa tauwe iayanaritu riwereng ati (akkaleng) naekiyya de napakkegunai atinna, riwerengi parengkalinga naekiyya de nappakkegunai parengkalinganna, riwerengi pakkita naekiyya de napakkegunai pakkitanna, tau mappakuwaero padai laona olokoloe). Iyakkeppaha akkalenna napakkegunai makkalengi nenniya gau bawangngi padana rupa tau. Parengkalinganna napakkegunai maengkalinga ada-ada salah iyarega bicara-bicara salah, koettoparo pakkitanna napakei kamata-mata gangkanna katama-tama. Iyamanennaro matti mancaji pamolanna api naraka. Narimakkoannaro laoni mai natopada pimpingi watakkalena padamoi engkae lesang koettoparo iya tellesangnge. Tapimpingngi limata aja nasembarang karawa, tapimpingngi ajeta aja nakajokka-joka, tapimpingngi uluta aja nakacuru-curu, tapimpingngi timuta aja nakatimu-timu, tapimpingngi matata aja nakamata-mata, tapimpingngi atitta aja namesere ati, engrenge ri lainna toparo.
3. Napahang madecenge alena makkeda atai pole ripuang Allah ta’ala. Nakipahang medeceng makkeda ikkeng atanna puang Allah ta’ala diparentaiyakki massompa lao ri alena. Pada toha narampe ri laleng akorangnge : وما خلقت الجن والانس الا ليعبدون (bettuanna : de uapancajiwi rupa jingnge nenniya rupa tauwe sangadinna massompa lao riya). Narekko kipahanni onrotta selaku ata pole ri puang Allah, ajanna napakaatai alena lao risaliwenna puangnge nenniya aja tona ripuatae padatta ata, nasaba seddimi bawang engka atanna iayaritu puang Allah ta’ala. Degaga wedding puatai atanna puang Allah ta’ala sangadinna alenami bawang. Makkotoparo paimeng narekko napahangngi alena ata, majeppu napahang toni ritu makkeda de gaga puang puata sangadinna puang Allah ta’ala iya pancajiengi sininna alangnge. Narimakkoannaro parellu kipahang medeceng makkeda iya ateka essae, ateka ritarimae iayanaritu ateka pannessaengngi atangenna atae nenniya apuangenna puangnge. Nasaba iyyanae mancaji sabbi ri ada tongengnge gau ritarimae nenniya ateka essae, ada tenrisabbingie gau tekketimbangen ateka marusa’. Ateka marusa’e manessai rigau assisakkareng ada’e. Naiyya ada assisakkarengnge gau tessilolongen ateka ri mallinrungnge, tessiomporeng pammase pole ri puang sewwa’e. gau rimanessae loroseng ada tongeng, tongeppi mupuadai, mumalempu taro gau muwakkang pesona. Ada singkeru ri mannessae, ati tellong mappattongeng, tubu makkeda sadda bate-batte pappijeppue. Paddisingeng pappijeppue leteng singkeruangnge rupa gau alettukeng passompa. Assompaki naluru mappesona, mutonang jasang pettu ri laleng ateka, naletei pammase nenniya pakkamesena puang sewwae. Atekappa mappannessa malara tessiwawana ulaweng cere ri laleng buwa lompengeng ri majeng. Aja tapabombangi atekatta, ada tongenge pole ri puangnge الحق من ربك فلا تكونن من الممترين .
Allahu Akbar 3x Wa Lillah al-Hamd
Sininna umma selleng malebbiki engkae hadere
Riolo denapa ripaccappui katobbae, maeloka pangolongangi dua tellu pappasenna to panritata ri makkedanna ;
1. Sabbarakko tuttung pare’mupogau passurong muniniri pappisangka. Ampe madecengngi appakatuna alewe asugirengngi appasikuwae. Sukkuru’e singkeruang masse attunru-tunrue atemmangingngireng. Riyoe teppettu rennu. Ikhlas appasimata-matae ..tentuang. pesonae. Jasang’pettue sengkeruwangnge. Deceng kapang ripuwangnge tonangeng salewangenna watakkale saupole sumange’e. limbang ri maje’tana siwalie.
2. Seroi bujung temmettie naenceng pulana paddissengemmu. Atutuwi lampu teppeddewe nattappa pulana teppe’mu. Bole-bolei tonangeng malessie namannennungeng parengngerammu.
3. Amala’ paddissengemmu, teppe tentuammu, appassewwang nyawa pakkasiwiang passompamu, atabbuttureng pakkitammu ri rupanna Qa’ba qaosaeni pannessaengngi akatangenna atae riaapuwangenna Puwangnge.
4. Palebbani koromai sompe’na sampang teppe’e, naripabbalabangi nasaba amala shaleh, namattipi insya Allah topada mallabu ri akhera nasaba ati caddio rennu pulana. Mangolo temmaboko sitangareng puanna, carilla-killa ri nyili pada uleng tepu ri tingarae caiyyana. Limbang ripammasareng tenri kira-kira toni ri letenge rimannippi, nauttama risuruga pammasena Allah ta’ala.
Walai paccappureng ada:
Senge’ka rilabbuE ubali senge’ki rigollaE, tosipaggalelu ri kalukuE, tosiruntu rionde-onde. Senge’ka simata jarung ubali senge’ki sipuppureng lino.
Narekko massarakki bajaE sangadiE, napoleiki uddani congaki ribitaraE tosiduppa mata riketengngE. Engkatu bunga-bunga sitakke utanengakki, narekko makelle’I daunna tabollorangmanika kasi nasaba wae mata. Sarekkoammnengi engka mancaji passengereng pallawa uddani.
بارك الله لي ولكم في القران الكريم ونفعني واياكم بما فيه من الايات والذكر الحكيم.
KHUTBAH KEDUA
ألله أكبر ×7 الله أكبر ولله الحمد
ألحمد لله , الحمد لله حمدا كثيرا كما أمر , حمدا يوافي نعمه ويكافي مزيده ربنا لك الحمد كما ينبغي لجلال وجهك وعظيم سلطانك , وأشهد أن لا إله إلاّ الله الملك الحق المبين , وأشهد أن محمدا عبده ورسوله خاتم الأنبياء والمرسلين .
أللهم صل وسلم وبارك على سيدنا محمد وعلى آله وصحبه والتابعين . إن الله وملائكته يصلون على النبي يا أيها الذين آمنوا صلوا عليه وسلموا تسلما .
اللهم صل على سيدنا محمد كما صليت على سيدنا إبراهيم وبارك على سيدنا محمد كما باركت على سيدنا إبراهيم في العالمين إنك حميد مجيد . اللهم ارض عن خلافاء الراشدين أبي بكر وعمر وعثمان وعلي وسائر الصحابة أجمعين .
Pada laoni mai pangolo madecengi ati mapaccitta lao ripuang sewwae, rimakkedatta :
Ee…Puang, tapalaloka pangoloi atikku nennia watakkaleku lao riolo arajatta puang, degaga akkatta laing sangadinna maeloka pannessai majeppu iyya toripancajitta’ka paung nennia degaga elo ulleko sangadinna elo ulleta puang. Tenriulle bilangngi atassalakku nennia atakkalupakku iyya pura maddioloe, nassabari namalucca atikku nasaba engkaku salaiwi apatiroatta puang. Namajeppu sitonge-tongenna masiri matane’ka pangoloi ale’q riolo alebbiretta puang, malemma pappeneddikku mapeca kabuttukku, pangoloi atikku, makka’I duae limakku, nennia suju riolota puang sarekkoammengi tapalaloka marellau lao ri’idi puang.
Naikiya….Ee…Puang, narekko denakko riolota upangolo alusukku nennia kassara’ku, majeppu denagaga angolokku laingnge puang, nasaba pura utenttuanngi rilalenna ati kaminang marilalekku makkeda de gaga adele riase’na adele’ta puang, degaga akuasang riase’na akuasangetta puang nennia degaga pappuji riasenna pappujitta puang, degaga pammase riasena pammaseta puang, degaga pakkamase riasena pakkamaseta puang. Narimakkuannaro taddampengekka puang sarekkoammengngi leppe’ka pole ricappa’na carita ja’e, nassabari nonnoka riawana pettu peddennuangnge. Iyyatonaro nassabari naengkaka mangolo riolo arajatta puang sarekkoammengni tatarimai angolokku lao riolo alebbiretta puang. Nasaba idi’mi bawang puang maraja addampeng namaraja akkamase.
Ee…Puang…Purani wola peri’e nennia sussae ripetta kape’e, naikiya gau mannessa, majeppu pettang kape’na lino denaulle kalai pettang kape’na laleng kuburu, risesena tau takkalupae sukkuruki pappedalleta puang lebbi-lebbipi risesena tau iyya massakkarengengi puang.
Sewwa wettu matti gau mannessa riolai laleng amatengnge, riuttamaki calori’na kuburu’E, tajengngi esso paccappurengnge rilino wanua cinampe’E, naikiya :
Tapakarajangengga addampeng puang, nasaba cakka’na annessana amatengnge riseseku naikiya tennassabari natatamba teppe’ku, tennassabari natattamba paddisengeng nennia amala madecekku, naikiya iyakkeppaha deuwissengi aleku, takabboro’ka nennia takkalaupaka sukkuru. Padahal, pura riwerengnga dalle nennia pappenyameng temmaggangka naikiya deusukkurukiwi puang.
Tawerengnga mata, iyyae mataE Tania appunnaku puang naikiya simata-mata appunnatta tapinrengika, narimakkuannanaro sitinajai upakkeguna matakku molai apatiroatta puang, bacai kitta malebbita puang, naikiya taddampengekka puang nasaba deupakkegunai pakkitakku lao rilaleng tapurioe pung. Maladdeka takkalupa nennia tappasala puang, nasabari tekkeangke’I atuo-tuongekku rilino puang.
Tawerengnga parengkalinga, iyyae parengkaligakku Tania appunnakku, naikiya simata-mata appunatta puang. Sitinajai upakkeguna parengkalingakku lao calingeki pangaja madencengnge ri masigi’E, mengkalinga lappa-lappana baca akorangnge, naikiya takkalupaka nenniya tappasalaka puang deupakkegunai parengkalingakku lao rilaleng riota puang.
Tawerengnga jari, sitinajai upakkeguna lao rilaleng madecengnge, sappa’I dale hallala’ta, tulungngi duwae pajajiakku, tulungngi bali-bolaku nennia sikampokku. Naikiya iyakkeppaha upakkegunai jarikku malai warangparanna tau laingnge, upakkegunai jarikku malai cengkena bali dare’ku, nennia upakkegunai jarikku peddiriwi padakku rupa tau. Maladde’ka tappasala nennia takkalupa puang.
Eee…Puang…
Sitinajaka mappedeceng lao ritau duwae pajajiakku, nasaba ale malebbina nassabari kuengka talleng rilalenna lebo’na lino. Sitinajaka turusi passuroanna, sitinajaka jampangi riwettu malasana, sitinajaka engka riseddena riwettu napparelluakku. Naikiya takkalupaka nennia tappasalaka puang, mabbali-balika rilaleng pangajana tau duwae pajajiakku, ugera-gera’I iya dua, deupogaui passuroanna, usalai riwettu malasana, mabelaka riwetuu napparelluakku. Madorakaka lao ritau duwae pajajiakku puang…nappaka massesse kale naekiya denigaga tauduwae pajajiakku puang, lisuni rionrong mannennungenna rilaleng pammaseta puang…Ee…puang tapalettukakka selleng uddanikku nennia ellau addampekku lao ritau duwae pajajiakku puang, sarekkoammengngi naddampengangi sininna dosa-dosaku lao rialena puang. Nasaba manrasa-rasaka rilino puang, temmatujungi jama-jamakku teppolei dalle masempota puang. Nakennana ada-nna tau riolota rimakkedanna :
Nigi-nigi madoraka lao ritau duwae pajajianna, makkatenningngi namarunrung, makkalleccai namaruttung, mapokka pinceng pute, mareppa lebu ittelloi, mapettu sampengngi, mapolo sangila, teccokkong temmaccolli, tennaccekkengi peppaja, temmitai parumpaja lino lebbi-lebbipa ahera.
Ee…Puang…
Narekko uwengnggerangi egana dosa pura upogau, sitongeng-tongenna deupasitinajai ale’ku mancaji tolise surugata puang. Naikiya maladde’ka matau lolonganganggi paccalatta nennia pellana apinna neraka puang. Narimakkuannanaro taddampengakka puang, tessingakka babua puang, tatarimai toba’ku puang, tapalomoi urusang linoka puang makkotoparo urusang ahera’ku puang, tapancajingekka lalekku laleng malempu pada lalenna tau ripuriota puang, Tania lalenna tau ricaccata puang. Sarekkoammnengi topada salama rilino nennia pada rilolongngengi pammasena nennia pakkamasena puang Allahu Ta’ala mati Riesso rimunrinna Insya Allah.
أللهم أرنا الحق حقا وارزقنا اتباعه , وأرنا الباطل باطلا وارزقنا اجتنابه , أللهم أصلح لنا ديننا الذي هو عصمة أمرنا , وأصلح لنا دنيانا التي فيها معاشنا , وأصلح لنا آخرتنا التي إليها معادنا , واجعل الحياة زيادة لنا في كل خير واجعل الموت راحة لنا من كل شر .
ربنا اغفر لنا ولإخواننا الذين سبقونا بالإيمان ولا تجعل في قلوبنا غلا للذين آمنوا ربنا إنك رؤوف رحيم . اللهم اغفر للمسلمين والمسلمات والمؤمنين والمؤمنات الأحياء منهم والأموات إنك أنت الغفور الرحيم . ربنا آتنا في الدنيا حسنة وفي الآخرة حسنة وقنا عذاب النار .
عباد الله !! إن الله يأمر بالعدل والإحسان وإيتاء ذى القربى وينهى عن الفحشاء والمنكر والبغي يعظكم لعلكم تذكرون . فاذكروا الله العظيم يذكركم , واشكروه على نعمه يزدكم , واسألوه من فضله يعطكم ولذكر الله الأكبر والله يعلم ما تصنعون . وأقم الصلاة إن الصلاة تنهى عن الفحشاء والمنكر . (bonefadli.blogspot.com)
الله أكبر 9×
ألله أكبر ولله الحمد . الحمد لله الذي جعل هذا اليوم عيدا للمسلمين وشعارا للاسلام. أشهد أن لا اله الا الله الملك الحق المبين وأشهد أن محمدا عبده ورسوله صادق الوعد الامين. اللهم صل وسلم علي نبي الهدي والرحمة المبعوث بالكتاب والحكمة سيد المرسلين وخاتم النبيين محمد صلي الله عليه وسلم وعلي اله الكرام وأصحابه المختار وأتباعه أجمعين. أمابعد فقال الله تعالي لقد خلقنا الانسان في أحسن تقويم ثم رددناه أسفل سافلين.
فيا عباد الله أوصيكم ونفسي بتقوي الله وطاعة الله ورسوله لعلكم تفلحون.
Allah Akbar 3 x Wa Lillah al-Hamd
Al-hamdu Lillah wa Syukrillah, teppaja risompa nenniya ripuji puang Allah ta’ala, pappadatosa puang Allah taala teppaja napaturung pammasena nenniya pakkamasena lao ri ikkeng maneng, nasabari natopada engkaki makkatudangeng ri ongrongngewe nasaba seddi niat nenniya akkatta iayanaritu sekira-kira maeloki pasilennerengngi pakkasiwiatta lao ri puang Allah taala. Na riappujiang tona ritu ri puang pangcajiengngi sininna alangnge, engrengnge riala toni ritu passompung rio rennu rigau engkata pada pasilennerengngi sempajang allepereng pittaraae iyae essoe.
Salawa nenniya papasalama masse ripangolo lao ri nabikkeng Muhammad Saw, nabi mallebangnge apammasengenna ritu ri sininna alangnge. Nasabari nakiengkana pada makkacoeriwi ritu apatiroanna nenniya pada makkatenni masse ritu ri agamana iayanaritu agama sellengnge iya pura napapolengekki ritu. Nakisalewangeng tona ritu pole ripettanna lino wanua paccobae lipumpewang sumange nappasajang rennu. Narimakkoannanaro aja tapabombangngi arota mita anu ritakkajenneki ri lino, toddo puli masse’i nasaba uli tessape juku temmalala nainappa ritettuang ri laleng ati kaminang marilelengnge, iayanaritu istiqama’e makkatenni ri kitta’na Allah ta’ala nenninya haddese essana nabikkeng Muhammad saw.
Allahu Akbar 3x Wa Lillah al-Hamd
Mappakkoniro suara takbir dan tahmid pappuji-puji lao ripuang Allahu taala, ripakkoling-koling “Allahu Akbar 3x Wa Lillah al-Hamd” samanna napakedo maneng lino lolong lise, riuh gemuruh menusuk sukma, alun beralun menusuk rasa. Nainappa ripakkoling paimeng “Allahu Akbar 3x Wa Lillah al-Hamd” ripadecengi engkalingana nainappa rirasakang rilaleng ati kaminang marilalengnge, namajeppu rirasakangngi makkeda temmakaharo pale lebbina nennia tanrena pappuji-pujie iyyaewe. Iyyanae wettue saisanna tauwwe denaulle tahangngi essibabauna rilaleng atinna, denaulle tahangngi wae matanna, nasaba naengngerangmanenni siajing sellenna iya mabelae pole ripakkita matanna, silessurenna rilaleng sompereng, ana-ana’na rilaleng pallawangeng, tau matuanna iyya de’e nasibawa malleppe rialalenna iyya essoe pittaraE nasaba lesuni ripammasena puang Allahu taala, Inna Lillahi wa Inna Ilaihi Rojiun. Mompo manenni paimeng ripangngeratta, samanna engka manengngi talleng riolona matatta. Narimakkuannanaro upeppaha tapunnai idi iyyae essoe engkaki pasilennerengngi sempajang alleppereng pittarae nasibawai keluarga yang lengkap. Nasaba de nacedde silessuretta iyyae essoe maelo mewamanenngi siraga-raga nennia sisompung rennu keluargana, naikiya, lisuni ripammasena tomatuanna iyarega ana’na gangkanna tudangmi bawang cannunnu naitti wali wae matanna mengngerag manengngi toripojinna.
Narimakkuannanaro, rilalenna iyyae wettu rio rennuE nennia wettu asennangenge, aja laloki napatakkalupa lao ritana rionroiyye makkallecca, nennia langi rijujungnge, padalaonimai tapada pallebbangngi asennangetta nennia pasisompungngi rio rennutta lao riiyya manenna silessuretta, Nasaba engkamupa saisa pole risiajing selletta iyae essoe, mappamula mompona fajjarengnge, naengkalingana takkabbere, natudang cannunnu naitti wali wae matanna, nassappuru arona, napasabbarai atinna nawa-nawai totona teppaulle pappada ikkeng maneng iyae essoe. Nawa-nawai bakkaweng bola tennaulle sambei, pakeang carepana tennaulle sullei, anre sisanru’na tennaulle pasirapiwi. Koettopa paimeng saisa pole risiajing seletta engkae beu-beu, aja lalo talupai nasabari namalo atinna, namalucca pappineddingna, tawerengngi sekke sarekkoammengnge nasisompung sumangenna, tawerengnge ada makessing sarekoammengngi nalai pakkuru sumange, nasabari napada engka siporio sipurennu iyae essoe. Attumanniki pole riadanna puang Allah taala mekkeda :
أريت الذي يكذب بالدين فذلك الذي يدع اليتيم ولا يحض علي طعام المسكين
Bettuanna : Mupahamuga tau massakarengngengi agama sellengnge, iayanaritu tau tunai-tunai ana beu-beuwe nenniya tau de’e nappanre tau kasi-asi.
Allahu Akbar 3 x Wa Lillah al-Hamd
Sinninna umma selleng engkae hadere
Iyyae essoe, esso kemenanganna ikkeng tomateppe’e pura mappuasangngi uleng ramalang. Nasaba siuleng ittana, ritahang aleta pole ri dekkae, rilupue engrenge pole risininna gau-gau salae, ada salae, kedo salae nenniya iyamanenna weddingnge solangi nenniya lolloi appalanna puasata, sarekkoammengngi engkaki pada mitau lao ri puang Allah taala nenniya mannini pole ri pappesangkana. Sitongeng-tongenna puasae tenniya makkeda ritahangngi aleta pole rilupue nenniya dekkae simata, naikiyya hakekanna iayanaritu musui iyarega kendalikangi hawa nafsue. Nasaba iayana hawa nafsue musu kaminang maraja risesena ikkeng rupa tauwe. Ri wettu nabitta Muhammad saw lisu pole ri perang Badar, makkedai nabitta : رجعنا من الجهاد الأصغر إلى جهاد الأكبر (bettuanna : lisuni pole ri musu mabaiccue lao ri musu marajae). Nakkutanana sahabae makkeda : engkamupagaha musu kaminang maraja pole ri musue ri Baddareng e… surona Allah ta’ala ?, makkedai nabitta “engka” iyanaritu musui hawa nafsue (جهاد النفس). Narimakkaannanaro aja laloki engka maelo napakawase-wase hawa nafsutta, tainringi hawa nafsutta lao ri laleng naporioe puang Allah taala, namabela pole appatakabelimpelinna setange. Narimakkoannaro tettongenni kowa alepu, narialepuki maneng sininna gau salae, narisampeang sininna ampe kedo nacacca puangnge, nainannapa topada makkatenni ri apatiroanna agamata iayanaritu kitabullah wa sunnaturrasul. Timpa’toni koritu bitara temmenu’e, natopada makkalejja ri salangka bitara’e, nariattuppu ri awo lagadinge natopada tudang riasenna papeng ulawengnge, nasaba tuntu’i rio simatana puang Allah ta’ala.
Allahu Akbar 3 x Wa Lillah al-Hamd
Upepaha nenniya alabappaha ri punai ikkeng pura mampuasangi uleng ramalang nasibawai teppe simata lao ri puangnge, namusui hawa nafsuna, nakendalikangi alena pola riakkelo-kelona hawa nafsunna nasabari namacawe pammasena puangnge namabela pole ri paccallae. Tau lolongeng pammase nenniya nabbarakkaki puasa, mannesai ri telluE passaleng, iayanaritu :
1. Napahangi alena makkeda saisanni ripancajinna puang Allah taala. parellu kipahang madeceng makkeda pole ri siagae egana pura nappancaji puang Allah ta’ala, ikkenna rupa tauwe kaminang makessing ancajingenna nenniya kaminang ripakalebbi. Padatosaha pura napannesa puang Allah ta’ala ri laleng adanna ri gau makkedana : لقد خلقنا الانسان في أحسن تقويم ثم رددناه اسفل سافلين (Bettuanna : pura upancajiwi ritu rupa tauwe nasaba sikessing-kessinna angcajing, nainappa utaroi ri onrong kaminang mariawae). Narimakoannaro aja laloki engka maelo solangi akessingetta nenniya alebbiretta nasaba sala gau – gau salah, salah kedo – kedo salah, engrenge gau-gau iya balakang pakatunai alebbiretta iya pura nawerekki puangnge. Uppanna-uppanna rupa tauwe naturisi akkelo-kelona hawa nafsunna, de nakendalikangi elo talliwa-liwanna hawa nafsunna, majeppu tau makkowaero ri taroni ri ongrong kaminang mariawae. Nasaba tau makkoero napahallalai harangnge, napaharangi hallalae, hallala hallulu nalulu maneng, malomoni lesseri janji, narusai assedingengnge nasabari namaroca abbanuangnge, namasolang akkalinoange. Makkedaai passulesanana Ara’e : طوبي لمن كان عقله أميرا وهواه أسيرا وويل لمن كان هواه أميرا وعقله أسيرأ. (Bettuanna : upeppaha napunnai tau pangcajiengngi akkalenna pemimpin nenniya acilakappaha nappunai tau pancajiengi hawa nafsunna pemimpin ri watang kalena).
2. Napahangngi mekkedda namajeppunna alena (rupa tauwe) sebagai khalifah iyarega pemimpin. Pura kipahang madecenni makkeda tungke-tungke rupa tauwe mancaji pemimpin manengngi, natungke-tungke seddie pemimpin riellauwi pertanggung jawabanna matti ri esso rimunri ri olana puang Allah taala. Makkedanna nabitta ri laleng haddesenna : كلكم راع وكلكم مسئول عن رعيتكم (bettuanna : tungke-tungke iko mennang pemimpin maneng, natungke-tungke seddie pemimpin bertanggung jawab maneng lao ri anu napimpingnge). Akkattanna ritu degaga tau de nancaji pemimpin, nadetoga seddi pemimpin leppe pole ripakkutanana puang Allah ta’ala. Seddie kepala kampong ritanae matti ripuang Allah ta’ala pekkogai pallao rumana pabbanuae, pekkogai carana pimpingi raya’na, pekkogai carana jellokangi adecengenna masyarakanna, narilainnaro. Seddie kepala rumah tangga ritanai ri puang Allah ta’ala pekkogai carana bimbingngi wijanna gangkanna mangcaji ana’ patuju iyanaritu ana malebu namalebu ittello, macaca na macaca jarung, polei napapole nyameng kininnawa, laowi nataro sengereng, makkeguna lao ri agamana nenniya lao rikamponna. Engrenge paimeng tungke-tungke ikkeng rupa tauwe ri tanaiki ri puang Allah ta’ala pekkogai carata pimpingi watakkaleta, kendalikangi hawa nafsutta sarekkoammengngi natuling matturu lao ri parentae nannini pole ri pappesangkae. Naparengerangiki puang Allah taala rilaleng akorangnge makkedanna ; لقد زرعنا لجهنم كثير من الجن والانس لهم قلوب لا يفقهون بها ولهم اذان لا يسمعون بها ولهم أعين لا يبصرون بها أولئك كالانعام (bettuanna : ripamolangi api naraka nasaba maega pole ri rupa jinge nenniya rupa tauwe iayanaritu riwereng ati (akkaleng) naekiyya de napakkegunai atinna, riwerengi parengkalinga naekiyya de nappakkegunai parengkalinganna, riwerengi pakkita naekiyya de napakkegunai pakkitanna, tau mappakuwaero padai laona olokoloe). Iyakkeppaha akkalenna napakkegunai makkalengi nenniya gau bawangngi padana rupa tau. Parengkalinganna napakkegunai maengkalinga ada-ada salah iyarega bicara-bicara salah, koettoparo pakkitanna napakei kamata-mata gangkanna katama-tama. Iyamanennaro matti mancaji pamolanna api naraka. Narimakkoannaro laoni mai natopada pimpingi watakkalena padamoi engkae lesang koettoparo iya tellesangnge. Tapimpingngi limata aja nasembarang karawa, tapimpingngi ajeta aja nakajokka-joka, tapimpingngi uluta aja nakacuru-curu, tapimpingngi timuta aja nakatimu-timu, tapimpingngi matata aja nakamata-mata, tapimpingngi atitta aja namesere ati, engrenge ri lainna toparo.
3. Napahang madecenge alena makkeda atai pole ripuang Allah ta’ala. Nakipahang medeceng makkeda ikkeng atanna puang Allah ta’ala diparentaiyakki massompa lao ri alena. Pada toha narampe ri laleng akorangnge : وما خلقت الجن والانس الا ليعبدون (bettuanna : de uapancajiwi rupa jingnge nenniya rupa tauwe sangadinna massompa lao riya). Narekko kipahanni onrotta selaku ata pole ri puang Allah, ajanna napakaatai alena lao risaliwenna puangnge nenniya aja tona ripuatae padatta ata, nasaba seddimi bawang engka atanna iayaritu puang Allah ta’ala. Degaga wedding puatai atanna puang Allah ta’ala sangadinna alenami bawang. Makkotoparo paimeng narekko napahangngi alena ata, majeppu napahang toni ritu makkeda de gaga puang puata sangadinna puang Allah ta’ala iya pancajiengi sininna alangnge. Narimakkoannaro parellu kipahang medeceng makkeda iya ateka essae, ateka ritarimae iayanaritu ateka pannessaengngi atangenna atae nenniya apuangenna puangnge. Nasaba iyyanae mancaji sabbi ri ada tongengnge gau ritarimae nenniya ateka essae, ada tenrisabbingie gau tekketimbangen ateka marusa’. Ateka marusa’e manessai rigau assisakkareng ada’e. Naiyya ada assisakkarengnge gau tessilolongen ateka ri mallinrungnge, tessiomporeng pammase pole ri puang sewwa’e. gau rimanessae loroseng ada tongeng, tongeppi mupuadai, mumalempu taro gau muwakkang pesona. Ada singkeru ri mannessae, ati tellong mappattongeng, tubu makkeda sadda bate-batte pappijeppue. Paddisingeng pappijeppue leteng singkeruangnge rupa gau alettukeng passompa. Assompaki naluru mappesona, mutonang jasang pettu ri laleng ateka, naletei pammase nenniya pakkamesena puang sewwae. Atekappa mappannessa malara tessiwawana ulaweng cere ri laleng buwa lompengeng ri majeng. Aja tapabombangi atekatta, ada tongenge pole ri puangnge الحق من ربك فلا تكونن من الممترين .
Allahu Akbar 3x Wa Lillah al-Hamd
Sininna umma selleng malebbiki engkae hadere
Riolo denapa ripaccappui katobbae, maeloka pangolongangi dua tellu pappasenna to panritata ri makkedanna ;
1. Sabbarakko tuttung pare’mupogau passurong muniniri pappisangka. Ampe madecengngi appakatuna alewe asugirengngi appasikuwae. Sukkuru’e singkeruang masse attunru-tunrue atemmangingngireng. Riyoe teppettu rennu. Ikhlas appasimata-matae ..tentuang. pesonae. Jasang’pettue sengkeruwangnge. Deceng kapang ripuwangnge tonangeng salewangenna watakkale saupole sumange’e. limbang ri maje’tana siwalie.
2. Seroi bujung temmettie naenceng pulana paddissengemmu. Atutuwi lampu teppeddewe nattappa pulana teppe’mu. Bole-bolei tonangeng malessie namannennungeng parengngerammu.
3. Amala’ paddissengemmu, teppe tentuammu, appassewwang nyawa pakkasiwiang passompamu, atabbuttureng pakkitammu ri rupanna Qa’ba qaosaeni pannessaengngi akatangenna atae riaapuwangenna Puwangnge.
4. Palebbani koromai sompe’na sampang teppe’e, naripabbalabangi nasaba amala shaleh, namattipi insya Allah topada mallabu ri akhera nasaba ati caddio rennu pulana. Mangolo temmaboko sitangareng puanna, carilla-killa ri nyili pada uleng tepu ri tingarae caiyyana. Limbang ripammasareng tenri kira-kira toni ri letenge rimannippi, nauttama risuruga pammasena Allah ta’ala.
Walai paccappureng ada:
Senge’ka rilabbuE ubali senge’ki rigollaE, tosipaggalelu ri kalukuE, tosiruntu rionde-onde. Senge’ka simata jarung ubali senge’ki sipuppureng lino.
Narekko massarakki bajaE sangadiE, napoleiki uddani congaki ribitaraE tosiduppa mata riketengngE. Engkatu bunga-bunga sitakke utanengakki, narekko makelle’I daunna tabollorangmanika kasi nasaba wae mata. Sarekkoammnengi engka mancaji passengereng pallawa uddani.
بارك الله لي ولكم في القران الكريم ونفعني واياكم بما فيه من الايات والذكر الحكيم.
KHUTBAH KEDUA
ألله أكبر ×7 الله أكبر ولله الحمد
ألحمد لله , الحمد لله حمدا كثيرا كما أمر , حمدا يوافي نعمه ويكافي مزيده ربنا لك الحمد كما ينبغي لجلال وجهك وعظيم سلطانك , وأشهد أن لا إله إلاّ الله الملك الحق المبين , وأشهد أن محمدا عبده ورسوله خاتم الأنبياء والمرسلين .
أللهم صل وسلم وبارك على سيدنا محمد وعلى آله وصحبه والتابعين . إن الله وملائكته يصلون على النبي يا أيها الذين آمنوا صلوا عليه وسلموا تسلما .
اللهم صل على سيدنا محمد كما صليت على سيدنا إبراهيم وبارك على سيدنا محمد كما باركت على سيدنا إبراهيم في العالمين إنك حميد مجيد . اللهم ارض عن خلافاء الراشدين أبي بكر وعمر وعثمان وعلي وسائر الصحابة أجمعين .
Pada laoni mai pangolo madecengi ati mapaccitta lao ripuang sewwae, rimakkedatta :
Ee…Puang, tapalaloka pangoloi atikku nennia watakkaleku lao riolo arajatta puang, degaga akkatta laing sangadinna maeloka pannessai majeppu iyya toripancajitta’ka paung nennia degaga elo ulleko sangadinna elo ulleta puang. Tenriulle bilangngi atassalakku nennia atakkalupakku iyya pura maddioloe, nassabari namalucca atikku nasaba engkaku salaiwi apatiroatta puang. Namajeppu sitonge-tongenna masiri matane’ka pangoloi ale’q riolo alebbiretta puang, malemma pappeneddikku mapeca kabuttukku, pangoloi atikku, makka’I duae limakku, nennia suju riolota puang sarekkoammengi tapalaloka marellau lao ri’idi puang.
Naikiya….Ee…Puang, narekko denakko riolota upangolo alusukku nennia kassara’ku, majeppu denagaga angolokku laingnge puang, nasaba pura utenttuanngi rilalenna ati kaminang marilalekku makkeda de gaga adele riase’na adele’ta puang, degaga akuasang riase’na akuasangetta puang nennia degaga pappuji riasenna pappujitta puang, degaga pammase riasena pammaseta puang, degaga pakkamase riasena pakkamaseta puang. Narimakkuannaro taddampengekka puang sarekkoammengngi leppe’ka pole ricappa’na carita ja’e, nassabari nonnoka riawana pettu peddennuangnge. Iyyatonaro nassabari naengkaka mangolo riolo arajatta puang sarekkoammengni tatarimai angolokku lao riolo alebbiretta puang. Nasaba idi’mi bawang puang maraja addampeng namaraja akkamase.
Ee…Puang…Purani wola peri’e nennia sussae ripetta kape’e, naikiya gau mannessa, majeppu pettang kape’na lino denaulle kalai pettang kape’na laleng kuburu, risesena tau takkalupae sukkuruki pappedalleta puang lebbi-lebbipi risesena tau iyya massakkarengengi puang.
Sewwa wettu matti gau mannessa riolai laleng amatengnge, riuttamaki calori’na kuburu’E, tajengngi esso paccappurengnge rilino wanua cinampe’E, naikiya :
Tapakarajangengga addampeng puang, nasaba cakka’na annessana amatengnge riseseku naikiya tennassabari natatamba teppe’ku, tennassabari natattamba paddisengeng nennia amala madecekku, naikiya iyakkeppaha deuwissengi aleku, takabboro’ka nennia takkalaupaka sukkuru. Padahal, pura riwerengnga dalle nennia pappenyameng temmaggangka naikiya deusukkurukiwi puang.
Tawerengnga mata, iyyae mataE Tania appunnaku puang naikiya simata-mata appunnatta tapinrengika, narimakkuannanaro sitinajai upakkeguna matakku molai apatiroatta puang, bacai kitta malebbita puang, naikiya taddampengekka puang nasaba deupakkegunai pakkitakku lao rilaleng tapurioe pung. Maladdeka takkalupa nennia tappasala puang, nasabari tekkeangke’I atuo-tuongekku rilino puang.
Tawerengnga parengkalinga, iyyae parengkaligakku Tania appunnakku, naikiya simata-mata appunatta puang. Sitinajai upakkeguna parengkalingakku lao calingeki pangaja madencengnge ri masigi’E, mengkalinga lappa-lappana baca akorangnge, naikiya takkalupaka nenniya tappasalaka puang deupakkegunai parengkalingakku lao rilaleng riota puang.
Tawerengnga jari, sitinajai upakkeguna lao rilaleng madecengnge, sappa’I dale hallala’ta, tulungngi duwae pajajiakku, tulungngi bali-bolaku nennia sikampokku. Naikiya iyakkeppaha upakkegunai jarikku malai warangparanna tau laingnge, upakkegunai jarikku malai cengkena bali dare’ku, nennia upakkegunai jarikku peddiriwi padakku rupa tau. Maladde’ka tappasala nennia takkalupa puang.
Eee…Puang…
Sitinajaka mappedeceng lao ritau duwae pajajiakku, nasaba ale malebbina nassabari kuengka talleng rilalenna lebo’na lino. Sitinajaka turusi passuroanna, sitinajaka jampangi riwettu malasana, sitinajaka engka riseddena riwettu napparelluakku. Naikiya takkalupaka nennia tappasalaka puang, mabbali-balika rilaleng pangajana tau duwae pajajiakku, ugera-gera’I iya dua, deupogaui passuroanna, usalai riwettu malasana, mabelaka riwetuu napparelluakku. Madorakaka lao ritau duwae pajajiakku puang…nappaka massesse kale naekiya denigaga tauduwae pajajiakku puang, lisuni rionrong mannennungenna rilaleng pammaseta puang…Ee…puang tapalettukakka selleng uddanikku nennia ellau addampekku lao ritau duwae pajajiakku puang, sarekkoammengngi naddampengangi sininna dosa-dosaku lao rialena puang. Nasaba manrasa-rasaka rilino puang, temmatujungi jama-jamakku teppolei dalle masempota puang. Nakennana ada-nna tau riolota rimakkedanna :
Nigi-nigi madoraka lao ritau duwae pajajianna, makkatenningngi namarunrung, makkalleccai namaruttung, mapokka pinceng pute, mareppa lebu ittelloi, mapettu sampengngi, mapolo sangila, teccokkong temmaccolli, tennaccekkengi peppaja, temmitai parumpaja lino lebbi-lebbipa ahera.
Ee…Puang…
Narekko uwengnggerangi egana dosa pura upogau, sitongeng-tongenna deupasitinajai ale’ku mancaji tolise surugata puang. Naikiya maladde’ka matau lolonganganggi paccalatta nennia pellana apinna neraka puang. Narimakkuannanaro taddampengakka puang, tessingakka babua puang, tatarimai toba’ku puang, tapalomoi urusang linoka puang makkotoparo urusang ahera’ku puang, tapancajingekka lalekku laleng malempu pada lalenna tau ripuriota puang, Tania lalenna tau ricaccata puang. Sarekkoammnengi topada salama rilino nennia pada rilolongngengi pammasena nennia pakkamasena puang Allahu Ta’ala mati Riesso rimunrinna Insya Allah.
أللهم أرنا الحق حقا وارزقنا اتباعه , وأرنا الباطل باطلا وارزقنا اجتنابه , أللهم أصلح لنا ديننا الذي هو عصمة أمرنا , وأصلح لنا دنيانا التي فيها معاشنا , وأصلح لنا آخرتنا التي إليها معادنا , واجعل الحياة زيادة لنا في كل خير واجعل الموت راحة لنا من كل شر .
ربنا اغفر لنا ولإخواننا الذين سبقونا بالإيمان ولا تجعل في قلوبنا غلا للذين آمنوا ربنا إنك رؤوف رحيم . اللهم اغفر للمسلمين والمسلمات والمؤمنين والمؤمنات الأحياء منهم والأموات إنك أنت الغفور الرحيم . ربنا آتنا في الدنيا حسنة وفي الآخرة حسنة وقنا عذاب النار .
عباد الله !! إن الله يأمر بالعدل والإحسان وإيتاء ذى القربى وينهى عن الفحشاء والمنكر والبغي يعظكم لعلكم تذكرون . فاذكروا الله العظيم يذكركم , واشكروه على نعمه يزدكم , واسألوه من فضله يعطكم ولذكر الله الأكبر والله يعلم ما تصنعون . وأقم الصلاة إن الصلاة تنهى عن الفحشاء والمنكر . (bonefadli.blogspot.com)
Khutbah
Kaum Muslimin dan Muslimat Sidang Jama'ah Ied Rahimakumullah
Semoga keselamatan, Rahmat ALLAH dan berkahnya senantiasa tercurah kepada kita sekalian. Sejak fajar menyingsing diufuk timur pada pagi hari ini sampai terbenam matahari akhir hari tasyrik 13 Dzulhijjah nanti, kaum muslimin diseluruh penjuru dunia berda dalam suasana IED ADHAH, mereka mengagungkan azma ALLAH dengan takbir, tahmid, dan tahlil.
Tenri sedding assisellengenna essoe nawennie, tajangnge na’ pettangnge, pella’e nakecce’e, mancajiwi bukti nanniya papparingerang ri’ idi umma sellengnge makkeda riwettu tuota sewwa wettu matti napoleiki amateng, riwettu magalatta engka wettu napoleiki lasa, riwettu malolota sewwa wettu napoleiki atowangeng. Wettu masagenata sewwa wettu napoleiki akasi-asingeng.
Nade nasiaga ettana labe’na uleng ramalang narigau engkana nataroangekki puang Allata’ala upe maraja nenniya appalang malleppi-leppi, nenniya nappa mua purana rirowasi alleppereng pittara’e nasibawai addampeng, samanna tabbajo mupi riwettu tosiaddampeng-dampengetta, natopada engka mapaccing pole ridosa’e nenniya assitampungenna ati’e. takkaposi iyae essoe, esso malebbi namsero raja’riseseta idi umma sellengnge, onrong riongroi sipakario rennu, pada roasiwi sikira-kira pannessai tanra asukkureketta nenniya tanra attarima kasitta lao risese arajanna puang Allah ta’ala.
Kaum muslimin dan muslimat jamaah ied yang berbahagia
Rilalenna iyae esso’e dua tellu kajajiang maraja rilalenna lino, iya mancajie tanra alebbirenna nenniya arajangenna agama sellengnge. Mula-mula kajajiang maraja iyanaritu : maddatu sebbu oroane nenniya makkunrai pada maddeppungeng dipadang arafah, iya manengro umma selleng mallaingeng maneng apolengenna, madupa-rupang bahasana, nenniya bangsana makkutoparo sukunna, engka mola tasi, engka mola puttanang, engka manengngi makkoko’e rilapangenna bulu arafah dengan pengorbanan yang sangat besar, napakkua teppe’na lao ripuang Allah ta’ala samanna de’naseddingngi alena napaluttu warang-parangna, nasalai wija-wijanna, nalulu siaga egana arasa-rasang, sarekkuammengngi nabaliwi pattampana puang Allah ta’ala, nalao ritana mapaccingnge, pada maddeppungeng ripadang arafah pada pakei pakeang ihramna, pakeang mapute tenrijai, temmabaju temmassongko, samanna mennangro silalona ripatokkong pole rikubburu’e naripaddeppungeng ripadang mahsyar, napada napoada makkeda :
Hadirin jama’ah ied yang berbahagia
Upeppaha nenniya alabappaha risesena tau engkae pasilennerengngi pakkasiwiyang hajji’e nakarana puang Allah ta’ala, nenniya teppe simata gangkanna nalulu maneng siaga egana rintangan, nasaba napahang madecengngi apaccingeng pole ridosa’e. padatoha ana mula jajie riparimmanana indo’na, turu rimakkedanna nabitta.SAW
Bettuanna : nigi-nigi tau menre hajji nade’to nakkeda ada marota, nenniya de’to nappapole gau maja’ majeppu massu’ni pole ridosana padatoha apaccingenna riwettu rijajiang ri indo’na.
Mekkedatoi nabitta SAW :
Bettuanna : Naiyya hajji ritarimae de’gaga pamalena sanggadinna suruga pammasena puang Allah ta’ala.
Jama’ah ied yang berbahagia
Maduanna kajajiang maraja rilalenna iya’e esso’e, iyanaritu maddatu sebbu umma selleng urowane nenniya makkunrai risiagae egana negara pada lao maneng ritana lapangnge iyarega rimasigi’e pada lao maneng pasilennerangngi sempajang alleppereng koroba’e rigau engkai paegai appoji-pojinna nenniya takabbere’na lao ripuang Allah ta’ala iya mancajie tanra asseddi-seddinna umma sellengng, pada engka mala jiji sibawa takkatoro nenniya pannessai asseddi-seddinna makkutoparo assirupa-rupanna, padamui engkanna tau kasiasi’e tettong riseddena tau sogi’e, rakyat’e tettong riseddena tau mapparentae, degaga assillaingenna ritu risesena puang Allah Ta’ala, roko pada roko, suju pada suju, tudang pada tudang rigau engkana seddi komando iyanaritu komandona imangnge. Jaji de’ nasitinaja idi umma sellengnge melo situna-tunai, sipeddi-peddiri, nenniya sipandang enteng nasab appongetta seddimi bawang naseng nabitta SAW :
Bettuana : naiyya rupa taue pole manengngi rinabi adam, naiyya nabi adam polei ri tanae nade’ apallebbireng napunnai bangsa ara’e nenniya bangsa ajangnge nenniya makkuli mapute nenniya malotongnge, majeppu kaminag malebbi rikotu mennang iyanaritu mataue ripuang Allah ta’ala.
Jama’ah ied rahimakumullah
Matellunna kajajiang maraja rilalenna iyae esso’e, iyanaritu pada engkaki pakabarui perengngeratta risejarana panggulutta nabi ibrahim nasa riujinna ripuang Allah ta’ala riwettu risurona gere’I ana’na riasengnge ismail. Menuru sejarah panggulutta nabi ibrahim mappulo taunni pura nakawingi bainena riasengnge st. sarah nade’gaga ana’na, gangkanna masara ininnawani pikkirikiwi makkeda narekko matena matti nigana patterui perjuangakk. Nainappa risurona ibrahim ribainena st. sarah sarekkoammengngi napubaine I riyasengnge st. hajar nasimata millau doang ri puang Allah ta’ala makkeda :
Bettuanna : eee. Puang tapakkidalekika ana’ saleh, yarega ana patuju
Aga naripakkidallekina nabi ibrahim, ana iya namminasaiyye iyanaritu riasengnge ismail. Natemmaka rionaritu nasaba ismail saisai ana matturu riparentae, ana marengkalinga ada, ana mancajie cayyana matanna buana atinna. Aroddaningenna temmapettu, napede lao esso pede’ matanre pappojinna ri’ana’na nasaba saisai ana seddi-seddi.
Jamaah ied rahimakumullah
Aga nariujina teppe’na ripuang Allah ta’ala untuk gere’I ana’na iya kamnang napoji’e, sarekkoammangngi nannessa tongeng-tongeng tegae ritu napoji, puanna iyarega ana’na naiyya ibrahim saisai tau maraja tau’ nenniya malamung teppe’na, nade’ natola’I narekko parentana puang Allah ta’ala. Riolotenrijajianna ismail pura memengngi nabi ibrahim makkoroba 1000 kajunna bembe, 300 kajunna tedong, 100 kajunna unta, nainappa makkeda nabi ibrahim, naengkai puang Allah ta’ala, bennengnge engka ana’ oroaneku, majeppu uwakorobattoi ritu rilaleng naporiyoe puang Allah ta’ala, naiyya tau engkae saksikangngi nenniya malaeka’e takkajenne maneng mitai amala’na nabi ibrahim, as.
Naiya kiya risesena nabi ibrahim cedde mupa koritu.
Riwettu narapi’na ismail umuru’na 12 tahun, nabi ibrahim riparingkalinganni sadda rilaleng tinrona makkeda eh………ibrahim padupani tinja’mu, riwettu naengkalingnna iyae saddae, simata mappikkiri’I ibrahim makkedae : parenta pole ripuang Allah ta’ala iyarega pole risetangnge? Gangkanna ibrahim riwettu kuwaero gerei bembe 1000 kajunna nakapanni makedda purani napasilennerengngi tinja’na. wenni maduanna mengkalingasi sadda makkeda : paddupai tinja’mu, gangkanna maggeresi 100 kajunna unta. Riwenni matellunna naengkalingasi sadda makeda: majeppu puang Allah ta’ala naparetaiyakko gere’I ana’mu ismail gangkanna naenggeranni ibrahim sebagai tinj’na riwettu purana maggere 1400 olokolo.
Riwettu maelo’na paddupai parentana puang Allah ta’ala, nabi ibrahim naolli madecengngi ana’na ismail natteru nakaddao rigau engkana terri manggerangngi nippinna, nappa napoada makkeda :
Bettuanna : eh…..anakku ismail majeppu witako ana rilaleng tinroku ugereko, jaji pakkogitu tanggamu ana’
Naikiya ismail saisai ana’ marengkalinga ada nenniya maraja atturu, gangkanna de’ namalampe pikkiri’na nade’ namaega nawa-nawanna temmaseleng nappebali makkeda :
Bettuanna : eh ….ambokku tapaddupani aga napparentang puang Allah ta’ala mattipi insya Allah talolongekka saisa tau sabbara.
Jamaah ied rahimakumullah
Naiyya riwettu maelo’na ibrahim tiwi’I ana’na rionrong aggeresenna napodanni bainena st. hajar sarekkuammengngi napappakeiwi ana’na nasaba pakeang kaminang makessin, inappa mala piso nenniya tulu’
Naiyya riwettu lettuna rionring aggeresengnge riseddena mina, poleni iblis maelo pakatulu-tului nakkedaiwi ibrahim pekkogitu tamaelo gere’I ana’ta? Nadegaharo taitai temmaka kessinna ampena, nakkeda ibrahim temmakaharo opojinna anakku naikiya napparenaiyakka puakku gere’I, naulebbirengngi paddioloi pappojikku ripuakku naiyya pappojikku rianakku. Aga nalaosi iblis ri st. hajar nakkeda : magiharo monro kotu mabbe-bebe naengkaiharo lakkaimmu maelo gere’I ana’mu, nakkedana st. hajar namuni iya tunru tokka nagere, narekko parentana mua puang Allah ta’ala naoncoppasiha narekko ana’kku mua, aga nalaosi iblis ri ismail nakkeda eh… ismail magi nade muna mumaseleng, namaeloi hatu ambu’mu gerekko, aga nappebalina ismail makkeda :
Bettuanna : kuwengkalingani nenniya kuturusitoni parentana puakku
Nasimata makkuraga mupa iblis, aga narirempe’na batu ritu ri ismail iyatonaro saba nanariwajikeng pahajiie maddempe rimina, sikira-kira maddukka risetangnge nenniya akkacoe rinabi ismail.
Riwettu de’napa nagere’I ana’na ibrahim, mappasengngi ritu ismail ri ambo’na nasab pappaseng dua tellu, makkeda :
- Eh…ambokku tasioi kasi duae limakku tataroi masse aja urapa-rapa riwettu tagerekku nassabari upeddiriko ambo
- Eh…ambokku tapangngoloi kasi rupakku ritanae bara aja taitaka nassabari namasse nyawata mitaka ambo
- Eh… ambokku talillingngi kasi pakeyatta, sarekkuammangngi aja natabbessiri dara, nassabari namakurang appalakku nannenia nassabari namasse babuana indokku narekko naitai daraku
- Eh…. Ambokku tataroi matareng pisota nenniya tapassitakiwi narekko tagerekka, sarekkoammengngi namalomo kasi riseseku
- Eh… ambokku nareko lisuki ribola’e tapaletturellaloka kasi selleng mappakarajaku ri indo’ku, nenniya tasuroi kasi sabbarakengngi parentana puang Allah ta’ala sarekkuammangngi nalolongengngi suruga pammasena puang Allah ta’ala
- Eh… ambokku aja lalo kasi talorangngi anana oroawane lao rindokku, sarekkowammengngi de’ nasimata mompo paresse babuwana kasi indokku lao riya.
Jamaah ied rahimakumullah
Aga riwettu purana mappaseng ismail, nappesonana iya dua lao ripung Allah ta’ala nenniya napaleu toni ritu ibrahim ana’na rigau engkana nabaca “BISMILLAHI ALLAHU AKBAR” naenappa nagere’, naikiya teyai makkanre pisoe, ure tea pettu, dara tea mitti, uli tea sape, juku tea malara, nasaba elo’na puang Allah ta’ala temmakkanre pisoe nakkeda ismail eh….ambokku aja taitai rupakku nasaba napoleiki tu esse babua nassabari natea makkanre piso’e. aga nabettanni pisona ibrahim ribatu’e namapue duana batu’e napakkua tarenna. Nakkedana ibrahim ripiso’e : magi mulle puei batu’e, naellonna ismail de’ mulle manrei akuasanna puang Allah ta’ala mette’I piso’e mappibali makkeda : eh…ibrahim musuroka manrei ellonna ismail nappesangkaika puakku. Aga naengkalingana obbi pole ripuang Allah ta’ala :
Bettuanna : nariollina ibrahim makkeda : eh….ibarahim mupadupani nipimmu, makkuniro riwerengngi pamale risinna tau mappidecengnge, iyae gau mancaji paccoba maraja”
Aga narisellengenna nasaba kibase pole risuruga, iya natiwi’emalaikat jibril. Iyatonaro saba’na nassuroang toi surona puang Allah ta’ala akkorobangnge, iya mancajie laleng maalebbinarigau engkana nappatu-patukeng maladde risesena idi tau masagenae. Makkedai nabitta SAW.
Bettuanna: nigi-nigi lolongeng asagenang wedding makkoroba, nade’ nakkoroba, aja lalo nahaderekiwi allepperengnge
Jama’ah ied rahimakumullah
Jaji nasseriki mala akkalarapangeng sininna idi ummana nabitta SAW, idi sininna tomatowa malebbikku, alaki contoh rinabi ibrahim napasilennerengngi parentana puang Allah ta’ala namuni an’na rela nakorbangkan, apalagi idi ummana nabitta SAW. Nasuromi bawang makkoroba sibawa sapi yarega bembe sesuai sibawa kemampuatta. Idi sininna makkunraiye, alaki contoh ri st. hajar bainena pakkulutta ibrahim de’na halang-halangi lakkainna padupai parentana puang Allah ta’ala yakkeppaha nasuromi/napanggesiwi, idi sinina silessurekku pemuda dan pemudi pada alaki contoh rinabi ismail namuni alena, jiwana rela nakorbangkan nasaba parentana puang Allah ta’ala natenna jampangi sininna engkae mappakabiling piling untuk papolei parentana puang Allah ta’ala, nalai pringsip makkeda : n
Bangkung mememma ri abbettang, aju memeng ripasanre, polopa panni passuroammi kuturusi.
Jsji pada laoi mai natapa millau doang ripuang Allah ta’ala makkeda : eh…..puang engkaki maiye.. pada pura pasilennerengngi alleppereng koroba’e, de’ lain riakkattai sanggadinna riota nenniya pammaseta puang. Mamuare nasimata rikkatenni masse agamata, waekkeng temmalore’ bokong ampe kale mamuare assitemmereng ritu natattimpa minasae /hajja’e, nassiruju-rujukeng assisompungetta padatta rupatau iyarega tau mapparentat, tatuju laleng pennie, muttama rimasigie nattakatoro pabbanuae, naenceng pulana wassele’na pallaoromae, natuju laleng generasi mudae iya mula pekke’e. naengkani malomo bangungngi kampotta PALLOBORENG SEGERI PANGKEP dalam rangka pembagunan indonesia adil dan makmur sejahtera, aman lahir dan batin. BARAKALLAHULII WALAKUM FIL QUR’ANIL KARIM WAANAFA’NII WAUYYAKUM FIL QUR’ANIL HAKIM( http://japarsadiqassaqaf.blogspot.com)
Berita
Bupati Bone Andi Fahsar M Padjalangi menerima penghargaan Adi Praja Satwa Sewaka dari Menteri Pertanian (Mentan) Dr Suswono M atas keberhasilan Kabupaten Bone dalam pembangunan di bidang peternakan. Penyerahan penghargaan itu diserahkan langsung oleh Menteri Pertanian di Comcentre Nusa Dua Bali, Rabu (5/6/2013).
"Hanya tiga kabupaten yang mendapatkan penghargaan ini, yakni Bone, Lampung Selatan, dan Sumbawa," ungkap Kabag Humas Pemkab Bone Bahtiar Rabu (5/6/2013).
Ia menjelaskan, Kabupaten Bone memang layak memperoleh penghargaan tersebut karena Kabupaten Bone berada pada urutan ke empat sebagai kabupaten pemasok sapi terbesar di Indonesia. Selain itu, Kabupaten Bone juga memiliki kecamatan yang populasi ternak sapinya terbanyak di Indonesia yakni Kecamatan Libureng yang berpenduduk 32 ribu jiwa memiliki populasi ternak sapi hingga mencapai 36 ribu ekor sapi.
"Hanya tiga kabupaten yang mendapatkan penghargaan ini, yakni Bone, Lampung Selatan, dan Sumbawa," ungkap Kabag Humas Pemkab Bone Bahtiar Rabu (5/6/2013).
Ia menjelaskan, Kabupaten Bone memang layak memperoleh penghargaan tersebut karena Kabupaten Bone berada pada urutan ke empat sebagai kabupaten pemasok sapi terbesar di Indonesia. Selain itu, Kabupaten Bone juga memiliki kecamatan yang populasi ternak sapinya terbanyak di Indonesia yakni Kecamatan Libureng yang berpenduduk 32 ribu jiwa memiliki populasi ternak sapi hingga mencapai 36 ribu ekor sapi.
-
Tanaman bawang merah diduga berasal dari Asia. Sebagian literatur menyebutkan bahwa tanaman ini berasal dari Asia Tengah, terutama d...
-
PANANRANG PALLAUNGRUMA (PAGGALUNG) TANRA-TANRANNA NEREKKO MAELOKI MAPPAMMULA MATTANENG-TANENG NA MAKESSING WASSELE’NA IYANARITU : 1.OMP...
-
SUMANGE' TEALARA Bangsa bugis seperti halnya bangsa-bangsa di dunia memiliki semacam kepercayaan atau keyakinan yang dijadi...
-
Setiap suku bangsa di dunia tentu memiliki adat kebiasaan atau tradisi yang menjadi ciri khas daerahnya. Demikian pula Bangsa Bugis khu...
-
Distributor Pupuk Duta Tani Hp. 081 355 983 535
-
Detik-detik Rumpa’na Bone Pendahuluan Lapawawoi Karaeng Sigeri Raja Bone ke-31 bersama putranya Abdul Hamid Baso Pagiling...
-
Diperkirakan tanaman asli Amerika ini pertama kali ditemukan di kepulauan Maluku. Belimbing sayur atau yang dikenal denga...
-
Khutbah Bugis PUASA DAN PEMBENTUKAN KEMANUSIAAN (Puasa Mpinru Tau) السلام عليكم ورحمة الله وبركاته الله أكبر 9× ألله أكب...
-
Pada dasarnya penulisan LONTARA' mempunyai perspektif yang luas sesuai dengan kondisi sosial, budaya, ekonomi dan politik manusia Bu...
-
DUTA TANI T_99 : Dalam arti luas yang dimaksud pupuk ialah suatu bahan yang digunakan untuk mengubah sifat fisik, kimia atau biologi ...
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ayr_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn sun_Latn bug_Latn bug_Latn bug_Latn bjn_Latn ind_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ayr_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn sun_Latn bug_Latn bug_Latn bug_Latn bjn_Latn zho_Hans bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn zsm_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn zsm_Latn ace_Latn zsm_Latn ace_Latn ara_Arab ara_Arab ara_Arab ara_Arab ace_Latn bug_Latn bug_Latn zsm_Latn bug_Latn bug_Latn ara_Arab bug_Latn zsm_Latn bug_Latn bug_Latn zsm_Latn bug_Latn bug_Latn bug_Latn bug_Latn zsm_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ara_Arab zsm_Latn ara_Arab ara_Arab ara_Arab ara_Arab bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn lit_Latn bug_Latn bug_Latn bug_Latn bug_Latn ara_Arab ara_Arab ara_Arab ara_Arab ara_Arab ara_Arab ace_Latn bug_Latn bug_Latn zsm_Latn bug_Latn bug_Latn ara_Arab bug_Latn zsm_Latn bug_Latn bug_Latn zsm_Latn bug_Latn bug_Latn bug_Latn bug_Latn zsm_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ara_Arab zsm_Latn ara_Arab ara_Arab ara_Arab ara_Arab bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn lit_Latn bug_Latn bug_Latn bug_Latn bug_Latn ara_Arab ara_Arab ara_Arab ace_Latn min_Latn ind_Latn bug_Latn bug_Latn ind_Latn bug_Latn ind_Latn bug_Latn bug_Latn ace_Latn bug_Latn ind_Latn bug_Latn bug_Latn ace_Latn bug_Latn bug_Latn bug_Latn min_Latn bug_Latn bug_Latn bug_Latn bug_Latn bug_Latn bug_Latn bug_Latn min_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn min_Latn bug_Latn bug_Latn bug_Latn bug_Latn ace_Latn bug_Latn bug_Latn bug_Latn ind_Latn ind_Latn ind_Latn ind_Latn ind_Latn ind_Latn unk ind_Latn unk bug_Latn unk ind_Latn unk bjn_Latn unk jav_Latn unk bjn_Latn unk bjn_Latn unk ara_Arab unk ind_Latn unk ind_Latn